Ενέα Μιχάι

Ο **Ενέα Μίχαι** (*Enea Mihaj,* 5 Ιουλίου 1998) είναι Αλβανός επαγγελματίας ποδοσφαιριστής, ο οποίος αγωνίζεται ως αμυντικός για την Ατλάντα Γιουνάιτεντ των ΗΠΑ, καθώς και για την Εθνική Αλβανίας.

## Σταδιοδρομία σε συλλόγους

### Πρώτα χρόνια
Ο Μιχάι μεγάλωσε στη Θεσσαλονίκη και ακολούθως στη Ρόδο, όπου ξεκίνησε τη νεανική του σταδιοδρομία. Στην ηλικία των 13 ετών συμμετείχε στην Ακαδημία Olympic Arena, όπου ξεχώρισε με το ταλέντο του και συγκέντρωσε το ενδιαφέρον του Παναιτωλικού, που τον προσέγγισε στην ακαδημία τους και μετά από 3-4 ημέρες τον προσκάλεσαν στην ομάδα τους. Στην ηλικία των 16 ετών, αποσπάστηκε από την οικογένεια για να μετακινηθεί στην Αιτωλοακαρνανία και να επικεντρωθεί στο ποδόσφαιρο. 

### Παναιτωλικός
Συμμετείχε για πρώτη φορά με τον Παναιτωλικό στις 14 Δεκεμβρίου 2016, σε αγώνα του Κυπέλλου 2016-17 εναντίον της Καλλιθέας, όπου ήταν αναπληρωματικός. Μετά από δύο αγώνες πρωταθλήματος ως αναπληρωματικός, έκανε το επαγγελματικό ντεμπούτο του στις 11 Ιανουαρίου 2017, σε ένα αγώνα Κυπέλλου εναντίον του ΠΑΟΚ, μπαίνοντας ως αλλαγή στο 87ο λεπτό στη θέση του Γιώργου Μύγα.

### ΠΑΟΚ
Στις 25 Ιουνίου 2019, ο ΠΑΟΚ ανακοίνωσε την απόκτηση του Μιχάι από τον Παναιτωλικό έναντι 850.000 ευρώ, με τον παίκτη να υπογράφει τετραετές συμβόλαιο. Στην ομάδα της Θεσσαλονίκης, στο φίναλε της πρώτης του σεζόν, κέρδισε την εμπιστοσύνη του προπονητή του Αμπέλ Φερέιρα, που τον ξεκινούσε βασικό στους αγώνες πρωταθλήματος. Στον προ-τελευταίο αγώνα των πλέι-οφ, κόντρα στον ΟΣΦΠ, στο 90' σκόραρε το νικητήριο (και μοναδικό) γκολ στην αναμέτρηση, χαρίζοντας την νίκη στην ομάδα του. 

Την επόμενη χρονιά (2020-2021), ένας σοβαρός τραυματισμός τον άφησε εκτός, μέχρι και την άνοιξη του 2021, όπου και επανήλθε στις προπονήσεις της ομάδας. Στο φινάλε της χρονιάς, στέφθηκε κυπελλούχος Ελλάδας για πρώτη φορά στην καριέρα του. Στον τελικό, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2-1. Ο Μιχάι ήταν στην αποστολή του τελικού και πέρασε στον αγώνα στο 95' στην θέση του πλάγιου μπακ, Μπάμπα Ράχμαν. 

Την σεζόν 2021-2022 πήρε ευκαιρίες στην ομάδα της Θεσσαλονίκη, αποτελούσε ωστόσο, την δεύτερη επιλογή για την θέση της άμυνας.   

### Φαμαλισάο
Στις 15 Αυγούστου του 2022, ο Μιχάι μεταγράφηκε στην πορτογαλική Φαμαλισάο, υπογράφοντας συμβόλαιο τριών χρόνων.

### Ατλάντα Γιουνάιτεντ
Το καλοκαίρι του 2025, πήρε μεταγραφή για την Ατλάντα Γιουνάιτεντ των ΗΠΑ, όπου και αγωνίζεται έως σήμερα.  

## Διεθνής σταδιοδρομία
Έλαβε την πρώτη του κλήση για την Εθνική Αλβανίας U19 από τον προπονητή Αριάν Μπέλαι, για το φιλικό τουρνουά *Roma Caput Mundi*, από τις 29 Φεβρουαρίου έως τις 4 Μαρτίου 2016. 

Έλαβε μία κλήση για την Εθνική Αλβανίας U21 από τον προπονητή Redi Jupi, για τον προκριματικό αγώνα του Ευρωπαϊκού Πρωταθλήματος U21 του 2017 εναντίον του Ισραήλ, στις 10 Οκτωβρίου 2016. Έκανε το ντεμπούτο του εναντίον του Ισραήλ, μπαίνοντας ως αλλαγή στο ημίχρονο αντί του Κοσταντίν Καρίτι. Κλήθηκε από το νέο προπονητή, Αλμπάν Μπούσι, για ένα διπλό φιλικό αγώνα εναντίον της Μολδαβίας U21 στις 25 και 27 Μαρτίου 2017. 

Στις 10 Σεπτεμβρίου 2018, έκανε το ντεμπούτο του για την Εθνική Αλβανίας, σε μία εκτός έδρας ήττα με 2-0 από την Σκωτία για το Πρωτάθλημα Εθνών 2018–19, μπαίνοντας ως αλλαγή στο 90ο λεπτό. 

## Στατιστικά σταδιοδρομίας

### Συλλογικά

: *Μέχρι τις 6 Ιανουαρίου 2026.*



## Τίτλοι
; ΠΑΟΚ
* Κύπελλο Ελλάδος: 2020-21

## Παραπομπές


## Εξωτερικοί σύνδεσμοι
* Προφίλ στο Transfermarkt.com 
* 

Κατηγορία:Αλβανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αλβανίας Κ19
Κατηγορία:Ποδοσφαιριστές Εθνικής Αλβανίας Κ21
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές ΦΚ Φαμαλισάο
Κατηγορία:Αλβανοί ποδοσφαιριστές στο εξωτερικό
Κατηγορία:Ποδοσφαιριστές Ατλάντα Γιουνάιτεντ ΦΚ